**Referat fra foreldremøte 10/3
Fotball J98 Åsvang**

Trenerne rapporterer om godt treningsoppmøte - uansett værforhold - god innsats og veldig bra stemning i laget. Det ser ut til å bli 14 spillere denne sesongen, og det er meldt på ett lag til serien. Terminlista er ikke klar enda.

**Drakter:**
Det er bestilt nye drakter (trøye, shorts, strømper) som vil bli betalt fra lagskassen. Trøyene blir lagets eiendom og kvitteres ut av hver enkelt. Hvis/ når spilleren slutter, skal den leveres tilbake til laget. Draktene kommer i mai, så inntil da må jentene bruke de draktene de har fra før.

**Trening:**Det er foreløpig én trening i uka + CC (kommer. Tid ikke tildelt enda) I tillegg jobbes det for å få på plass en ekstra trening i uka utenom håndballsesongen.

**Cuper:**Det tas sikte på å delta på ScandiaCup (Trondheim, juni), Sparebank1 Jentecupen (Rosenborgbanen i august) og TungaCup (Leangen, slutten av september)

**Dugnader/oppgaver:**Lagskassen er relativt velfylt takket være støttemidler som ble innsøkt i fjor. Det vil derfor ikke blir behov for spesielle dugnader for å få inn penger til eget lag. Tunga Cup er Strindheims cup, så de helgene den arrangeres vil alle lagene få tildelt oppgaver. Det er 99 og 00-årgangene som er hovedansvarlig i år, så det blir ordinære dugnadsvakter for vår del.

Med 14 spillere på laget skulle man tro at flere enn to trenere, foreldrekontakten + to foreldre kunne komme på foreldremøte. Dette er altfor dårlig!
Hanne har tidligere sendt ut mail om at hun ikke kan fortsette som foreldrekontakt pga helsemessige årsaker, uten å få noen respons på dette. Dersom jentene skal være med og spille fotball på et lag, er det helt nødvendig at vi som er foreldre tar på oss oppgaver. For å få det til å gå rundt denne sesongen også, ble oppgavene fordelt på udemokratisk vis. Den som har fått tildelt en oppgave må selv finne stedfortreder hvis det er helt umulig å få det til.

Ansvarsfordeling:
- Foreldrekontakt/ oppmann: Tove Svenning
- Nettsideansvarlig: Tone By
- Cupansvarlig: foresatte Stina
Oppgaven innebærer intern påmelding i laget,
påmelding til de tre cupene + praktisk
organisering i forbindelse med deltakelsen.
- Kaffesalgansvarlig: foresatte Thea D.H

- Dommeransvarlig: foresatte Anna
Skaffe dommere til hjemmekamper.
Sjekke klubbens dommerpolicy + sørge for
betaling til dommere + evt. refusjon fra
Strindheim. Lars Grevskott er daglig leder
i SILyngres og kan svare på det meste
(dagligleder@silyngres.no)
- Dugnadsansvarlig Tunga Cup: foresatte Anette
Sette opp og formidle dugnadslister på
bakgrunn av dugnadsoppdrag vi blir tildelt
fra Tunga Cup-komiteen
- Sesong-kickoff/sosialt samvær
ved sesongstart: Tove Svenning og Tone By

05.03.2011
Tone By